Ibis Place Guest House | LekkeSlaap
Hierdie pragtige plaas bied 'n uitsig op die Outeniekwaberge in die hartjie van die Tuinroete. Hier by Ibis Place kan jy kies tussen B&B-verblyf, selfsorgkothuise in die tuin en 'n slaapsaal met plek vir 10 mense.
Ons het 6 dubbel- of enkelkamers met en suite-badkamers. Die selfsorgkothuise is ten volle toegerus en bied slaapplek vir 4 of 8 mense onderskeidelik. Vir groter groepe het ons 'n oopplan-slaapsaal met plek vir 5 mense op die minste en 10 op die meeste. En Flaming Cottage is ingerig vir rolstoelgebruikers.
Die ruim woonkamer, braai-area en swembad is tot ons gaste se beskikking. 'n Volledige Engelse ontbyt is ingesluit vir gaste wat die B&B-kamers bespreek en dit is beskikbaar as 'n opsionele ekstra vir gaste wat in die kothuise tuisgaan. Aandete is ook beskikbaar op versoek een dag voor die inklokdatum. Dit word in die eetkamer bedien. Gaste kan gerus gebruik maak van die gemeenskaplike kombuis.
Buite is daar 'n lang stoep waarop gaste kan sit en die berguitsigte bewonder terwyl hul ontbyt, aandete of skemerkelkies nuttig. Ibis Place is kindervriendelik en daar is geriewe en doendinge, soos die voer van diere, en heelwat oop ruimte op die perseel.